
Commentatio  prima 

De  struetura  participii  perfecti  passivi  pro  substantivo 

verbali  positi. 

Caput.  I.    De  locutione  :  provincias  decretas  rescindere 
m  Ciceronis  oratione  de  domo  9,24. 

Fridericiis  Augustus  Wolfius  cum  sub  ipsum  huius  saeculi  initium 
Ciceronis  orationem  de  domo  simul  cum  tribus  reliquis,  quae  post  reditum  habitae 
feruntur ,  argumentis  ductus  cum  ex  ipsis  rebus  tum  ex  genere  dicendi  petilis  a 
Cicerone  abiudicasset,  per  tria  fere  decennia  viri  tam  praestaritis  opinio  ita  regnavil, 
ut  vix  quisquam  dissentire  auderet ;  postea  re  accuratius  in  disceptationem  vocata  ita 
per  aliquod  tempus  aequo  fere  Marte  ab  utraque  parte  pugnatum  est,  ut  originem 
Ciceronianam  defenderent  quidera  viri  egregii,  in  contraria  vero  parte  non  minor 
esset  nominum  auctoritas  et  doctrinae  copia  2).    Denique  hac  nostra  aetate,  —  si 


1)  M.  Tulli  Ciceronis  quae  vulgo  feruntur  orationes  quatuor . . .  recognovit  Frid.  Aug.  Wolfius. 
Berol.  1801. 

2)  Atque  huius  quidem  sententiae  nunc  patronum  tanquam  TzoXXiav  avca^iov  aXXcov  nomi- 
nasse  sufficiat  virum  latinae  Hnguae  inter  paucos  gnarum  Fridericum  Haasium,  qui  in 
Adnotationibus  ad  Reisigii  Scholas  de  Ling.  Lat  habitas  p.  561  aperte  hanc  orationem  decla- 
malionem  vocat,  alio  loco  (p.  564)  cum  suspitionis  significatione  in  hac  sola  oratione  dicit 
exemplum  reperiri  locutionis  auctorem  esse  ad  aliquam  rem  faciendam,,  cum  volgo  dicatur 
auctorem  esse  rei  faciendae.  Idem  vir  egregius  p.  663  adnotat ,  simih  ratione  in  orationibus 
PhUippicis  compluribus  locis  Ciceronis  verba  in  aham  plane  formam  ab  inferioris  aetatis  decla- 
matoribus  redacta  videri. 

ulla  est  conimunis  hominum  doctorum  opinionis  divinatio,  —  in  orationis  certe  de 
domo  fide  examinanda  pax  aliqua  composita  videtur,  cum  longe  maior  philologorum 
pars  omissa  dubitandi  libidine  ad  vetustam  illam  fiduciam  redierit  nihilque  magnopere, 
quod  Ciceronis  ingenio  indignum  sit,  in  illa  oratione  reperiri  sibi  persuaserit.  Itaque 
verendum  est,  ne  qui  pacem  tam  belle  compositam  turbare  rursus,  qui  navem  vix 
in  portum  ex  alti  maris  fluctibus  et  procellis  deductam  ad  nova  pericula  evocare 
audeat,  munus  apud  omnes  ingratum,  'periculosae  plenum  opus  aleae%  suscepturus 
sit.  At  audendum  tamen  est,  nam  quod  potest  esse  pacis  beneficium,  quae  non  ab 
omni  parte  tuta  sit  ?  Nam,  ut  libere  dicam,  omnino  tota  haec  quaestio  de  origine 
orationis  de  domo  nequaquam  ea  videtur,  quae  tam  simplici  et  generali  iudiclo 
absolvi  possit ,  continet  enim  permultas  rerum  minutarum  quaestiones ,  quae  cum 
primo  adspectu  faciles  ad  expediendum  et  haud  magni  fere  momenti  videantur,  si 
accuratius  inspicias  gravissimae  sunt  eaque  difficultate  saeptae,  ut  in  unaquaque 
diiudicanda  peculiari  plane  et  amplissimo  apparatu  opus  sit,  quem  non  sine  magno 
molimine  neque  colligere  neque  disponere  possis.  Nam  ut  nunc  raittam  rerum  ad 
ius,  leges,  rempublicam  pertinentium  difficultates,  in  genere  dicendi  examinando  ut 
certa  fiducia  et  sine  uUa  temeritatis  reprehensione  de  singularum  structurarum  ver- 
borumque,  quae  dubia  videantur,  auctoritate  et  fide  iudicemus,  nonne  accuratissime 
de  Ciceronis  usu  et  consuetudine  ex  ceterorum  eius  scriptorum  comparatione  con- 
stare  oportebit,  antequara  quid  vere  Ciceronianum,  quid  non  sit  definire  possiraus? 

In  his  ne  quis  niraiura  nos  suspitionibus  indulgere  censeat,  opus  est  in  oratione 
de  domo  recte  aestimanda  iudicio  inprimis  cauto  et  circumspecto.  Quamquam  enim 
universum,  quo  conscripta  est,  dicendi  genus  Ciceronianum  ubique  fere  colorem 
praebet,  ita  ut  ipsum  M.  Tullium  magna  vi  et  eloquentia  dicentem  audire  nobis 
videamur,  tamen  genuinis  hic  illic  talia  intermixta  sunt,  quae  ipsa  verborum  forraa 
et  structurae  genere  ab  Ciceronis  oratione  aliena  sunt.  Haec  vitia  quod  ab  nostra- 
tibus  hucusque  minus  animadversa  sunt,  ipsius  qui  totam  hanc  quaestionem  movit, 
F.  A.  Wolfii  culpa  quadam  factum  est,  qui  nimio  castigandi  quae  Ciceronis  non 
egsent,  studio  captus  totum  hoc  quaerendi  genus  suspectum  ingratumque  reddidit. 
Nam  cum  plerumque  deteriorum  codicum  sordes  pro  fundamento  lectionis  habeat, 
vanas  fere  ofrensionum  imagines  raagna  virium  coutentione  impugnat  et  falsarium 
deprehendere  sibi  videtur,  ubi  librariorum  neglegentiam  agnoscere  debebat.  Sed 
etiarasi  concedendura  erit  modura  haud  dubie  Wolfium  excessisse  et  plurimos,  qui 

illi  suspecti  viderentur,  locos  meliorum  codicum  ope  nunc  sanatos  et  ab  omni  suspi- 
tione  liberatos  esse,  tamen  magnopere  fallatur,  qui  quod  in  majore  eorum  locorum 
parte  acciderit  ad  omnes  transferat :  sua  enim  unicuique  est  caussa  et  ratio  ab 
reliquis  plane  diversa.  Insunt  igitur  in  hac  oratione  loci  nonnulli,  in  quibus  Wol- 
fium  acumen  suum  non  fefellit,  qui  ita  ipso  dicendi  genere  a  Ciceronis  more  differunt, 
ut  interpolationis  gravioris  vestig-ia  haud  dubie  prodant.  Atque  eorum  quidem 
vitiorum,  quibus  in  legendo  tanquam  pannis  elegantissimae  vesti  assutis  ofTendimur, 
non  ea  sane  est  vis,  ut  totam  orationem  a  Cicerone  abiudicare  cogamur,  sed  cum 
documento  sint,  genuina  Ciceronis  verba  aliquot  locis  ab  imperilis  graviter  turbata 
et  mutata  esse,  omnino  fidem  orationis  infirmant.  Hinc  sane  damni  aliquid  nascilur; 
nam  si  vel  in  uno  solo  loco  certis  argumentis  scrupulum  haerere  demonstrari 
possit,  haud  iam  eadem  fiducia,  quam  ceteris  orationibus  tribuimus,  praecipue  in 
rebus  ad  antiquitates  iuris  publici  pertinentibus,  huius  oralionis  testimoniis  uti  licebit. 

Vero  ne  talium  mendorum  significationes ,  tanquam  mali  ominis  vates,  sine 
caussa  iecisse  tantum  eaque  suspitione  hominum  animos,  ex  diutinis  curis  vix  sedatos, 
denuo  novis  dubitationibus  temere  percussisse  videamur,  unum  nunc  solum  locum 
pauUo  accuratius  tractare  in  animo  est,  qui  structuram  talem  continet,  quae  tantuni 
abest  ut  ab  ipso  Cieerone  scripta  esse  possit,  ut  latina  omnino  ut  sit  jure  verearis. 
Accedit  quod  in  hac  potissimum  de  domo  oratione  genere  dicendi  ornato,  splendido, 
ad  unguem  polito  se  usum  esse  Cicero  ipse  quodammodo  certiores  nos  facit;  scribit 
enim  Atlico  suo  C^p.  ad  Att.  4,2,2)  :  acta  res  est  accurate  a  nohis  et,  si  unguam 
in  dicendo  fuimus  aliquid,  aut  etiam,  si  nunquam  ulias  fuimus ,  tiim  profecto  doloris 
magnitudo  vim  quandam  nobis  dicendi  dedit,  itaque  oratio  iuventuti  nostrae  deberi  non 
potest.  In  tali  igitur  oratione  cum  iam  offendi  debeamus,  si  quid  minus  emendatum 
videatur,  quanlo  suspectiora  esse  debebunt  quae  utrum  latina  sint  necne  dubita- 
tionem  admittant.  Sed  tempus  est  ad  ipsum  locum  accedere.  Extant  igitur  in 
oratione  de  domo  9,24  haec  verba:  Itane  vero?  tu  provincias  consulares,  quas 
C.  Gracchus,  qui  unus  maxime  popularis  fuit,  non  modo  non  abstulit  a  senalu,  sed 
etiam  ut  necesse  esset  quotannis  constitui  per  senatum^  lege  sanxit,  eas  lege  Sempronia 
per  senatum  decretas  r  esci  disti ,  extra  ordinem^  sine  sorte,  nominatim  dedisti  non 
consulibus ,  sed  reipublicae  pestibus.  Hoc  loco  quod  codd.  Parisinus,  Mediceus, 
Vaticanus  eas  leges  Sempronias  habent,  solus  Gemblacensis,  quod  ab  omnibus  edi- 
toribus  receptum  est,  eas  lege  Sempronia,  nullius  momenti  est;  nam  hanc  lectionem 

veram  esse  tam  clare  ex  ipsa  senlentia  apparet,  ut  nerao  dubitare  possit :  aper- 
tissimum  enim  est  non  hoc  dici,  ipsas  leges  Sempronias,  sed  senatus  decreta  ex 
lege  Serapronia  de  provinciis  consularibus  facta  a  Clodio  infirmata  esse.  Res  ipsa 
notissiraa  est.  Clodius  Pisoni  et  Gabinio  cum  a  senatu  provincias  accepissent,  e 
quibus  parum  lucri  sperare  liceret,  ea  conditione  ut  sibi  in  Cicerone  vexando 
liberara  prorsus  potestatem  concederent,  provinciarum  commutandarum  copiam  fecit 
lege  de  ea  re  ad  populura  lata,  qua  ita  consules  usi  sunt  ut  ex  provinciis  opulentis- 
simas  et  ditissimas,  Syriam  Macedoniamque,  sibi  elig-erent. 

Eam  igitur  Clodii  arrogantiam.,  qua  senatus  de  provinciis  consularibus  decreta 
infirmavit,  loco  supra  scripto  auctor  hac  formula  significat:  provincias  consulares . . .  ^ 
eas  lege  Sempronia  per  senatum  decretas  rescidisti.  Haec  dictio  provincias  decretas 
rescindere,  quae  vel  ei,  qui  paullo  curiosius  scriptorum  antiquorum  verba  expendat, 
mirationem  facere  possit,  fieri  non  potuit  quin  apud  eos,  qui  data  opera  quae 
suspecta  essent  in  oratione  de  domo  quaererent,  graviores  turbas  excitaret.  Nec 
res  Wolfium  fugit,  qui  triumphans  fere  de  falsario  deprehenso  haec  annotavit : 
Quid  vero  est  '^provincias  rescindere' ?  dicunt  '^decretum  de  provinciis  rescindere" .  nempe 
id  intelligi  voluit  auctor  ;  verutn  an  iLa  velle  licuit  per  Latinae  linguae  consuetudinem  ? 
iam  enim  licebit  latine  'rescindere  templa,  tecta,  domos'  etc.  quo  sensu  "^rescinduntur 
acta,  res  iudicutae'.  Itaque  Wolfius  locutionem  provincias  rescindere  latinam  non 
iudicat.  Respondit  Wolfio  Naegelsbachius,  vir  latini  sermonis  inprimis  gnarus, 
acerrimus  orationis  de  domo  Ciceroni  vindicandae  defensor,  qui  in  libro  egregio 
de  Slilo  latino  §.  30,2  p.  96  (editionis  quintae  Norimb.  1870)  Wolfium  magnopere 
errare  dicit;  illo  enim  loco  non  simpliciter  coniungenda  esse  verba  provincias 
rescindere,  sed  accedere  participium  perfecti  passivi  arctissime  illud  cum  substantivo 
coniunctum ,  ut  sit  provincias  decretas  rescindere.  Id  vero  maxime  latinum  esse 
notissimumque  structurae  genus  ofFerre,  in  quo  participium  perfecti  passivi  vim  habeat 
substantivi  verbalis  cum  genetivo  alterius  substantivi  coniuncti,  velut  apud  Livium 
21,1,5  angebant  virum  Sicilia  Sardiniaqiie  amissae  ut  iactura  Siciliae  Sardiniae- 
que  facta  significetur,  vel  apud  ipsum  Ciceronem  Phil.  9,3,7  Antonius .  .  .  auctorem 
senatus  extinctum  laete  atque  insolenter  tiilit,  cum  in  simili  sententia  M.  Brutus 
substantivo  verbali  usus  sit  in  Cic.  epist.  ad  Brutum  2,3  ut  iam  non  videatur  cru- 
delissimum  eius  facinus  interfectio  Trebonii.  In  talibus  locutionibus  in  praedicato  ita 
aliquid  pronuntiari,  ut  proprie  id  ad  solam  notionem  participio  expressam  conveniat. 

sed  liberiore  sensu  ad  substantivum  quoque,  quod  cum  participio  coniunctum  sit, 
simul  transferatur ;  cum  igitur  illo  loco  dicatur  provincias  decretas  rescidisfi,  intelligi 
decreta  de  provinciis  a  Clodio  rescissa,  ita  ut  Wolfii  ofFensio,  qui  haeserit  in 
structura  provincias  rescindere,  ratione  careat.  Ac  Naegelsbachii  quidem  auctori- 
tatem  plurimi  nunc  ita  sequi  videntur,  ut  in  illa  locutione  nihil  ofFensionis  inesse 
statuant.  Sed  nisi  omnia  nos  fallunt,  potest  profecto  haec  ipsa  viri  egregii  argu- 
mentatio  luculentissimo  documento  esse,  quanta  in  hominum  animis  sit  vis  prae- 
iudicatae  opinionis,  quamque  periculosum  sit,  si  quaestiones  de  rebus  separatis  et 
minutioribus,  quae  propria  sua  ratione  et  natura  nituntur,  confundantur  cum  quae- 
stionibus  generalibus  latiusque  patentibus.  Nam  Naegelsbschius  nisi  orationis  de 
domo  quovis  pacto  fidem  et  integritatem  defendere  omnesque  suspitiones  statim  ab 
limine  reicere  in  animum  induxissel.  procul  dubio,  qua  erat  sagacitate  et  prudentia, 
rem  tam  difficilem  subtilemque  non  tam  breviter  dirimendam,  sed  amplius  de  ea 
quaerendum  deliberandumque  sibi  putavisset,  Nam  unum  certe  apparet,  eiusmodi 
exemplorum,  in  quibus  a  verbo  sentiendi  vel  dicendi  participium  illud  cum  sub- 
stantivo  coniunctum  pendet,  qualia  attulit  Naegelsbachius,  velut  Phil.  9,3,7  auctorem 
senatus  extinctum  laete  atque  insolenter  tulit ,  Liv.  9,18,4  referre  piget  mutationem 
restis  et  desideratas  humi  iacentium  adulationes,  longe  diversam  ralionem  esse  ab 
loco  in  oratione  de  domo  ;  in  illis  enim  ad  id ,  quod  participio  exprimitur ,  prae- 
dicatum  ita  refertur,  ut  hominis  vel  affectus  ex  hac  re  ortus  vel  iudicium  de  eadem 
re  indicetur  sine  ulla  rei  significatae  mutatione,  in  hoc  vero  exemplo  actione  qua- 
dam  extrinsecus  inlata  afficitur  illa  res  et  dissolvitur.  Itaque  illius  structurae,  quippe 
quae  omni  licentia  careat,  innuraera  fere  sunt  exempla  proxime  interdum  ad  struc- 
turam  tritissimam  accusativi  qui  vocatur  cum  infinitivo  coniuncti  accedentia,  velut 
Liv.  40,35,4  cum  deditionem  Celtiberiae  confectamque  provinciam  nuntiassent,  21,32,12 
uhi  primum  digressos  tumulis  montanos  et  laxatas  sensit  custodias :  huius  locutionis 
num  ullum  omnino  exemplum,  quod  geminum  vere  sit,  afferri  possit  admodum 
etiam  nunc  in  ambiguo  est. 


3)  Ea  huius  structurae  forma,  in  qua  participium  pro  substantivo  verbali  usurpatum  et  in 
Accusativo  positum  obiecti  locum  tenet,  subtilissima  quaedam  discrimina  notabilesque  cautiones 
habet,  quarum  fines  Naegelsbachius  dissimilia  miscendo  turbavit.  Nam  praeter  eas  locutiones,  qua 
rum  praedicato  vel  iudicium  vel  affectus  vel  orationis  aliqua  forma  indicatur,  inveniuntur  sane  apud 

Quae  cum  ita  sinl,  quoniam  hucusque  haec  res  a  viris  doctissimis  magis  hario- 
lationibus  et  ad  probabilitatis  quandam  speciem  tractata  sit,  quam  data  opera  et 
subtili  ratione,  oritur  iam  haec  quaestio,  accurata  consideratione  satis  digna,  sitne 
reapse  locutio  illa  in  oratione  de  domo  provincias  decretas  rescindere  talis,  ut  aut 
Ciceronianae  aetatis  aut  latina  omnino  videri  possit. 

Hanc  quaestionem  ut  nunc  non  nostris  quibusdam  opinationibus  ducti,  sed 
accurata  ratione  et  iusto  ordine,  sicut  postulat  grammaticae  scientiae  dignitas,  diiu- 
diceraus,  locutio  illa  non  per  se  tantiira  spectanda,  sed  ita  ad  sua  principia  suumque 
quasi  fontera  revocanda  erit,  ut  totura  illud  idioma,  quod  ex  Graramaticorum  defi- 
nitione  vulgo  participium  perfecti  passivi  pro  nomine  verbali  positum  vocatur, 
accuratius  illustremus  eiusque  vim,  usum,  historiara  exemplis  allatis  quasi  oculorum 
conspectui  subiciamus.  Nam  tum  demura,  quura  orania  usus  genera,  oraneraque  illam 
subtilitatem ,  qua  scriptores  in  hac  structura  varianda  et  excolenda  usi  sint,  recte 
cognoveriraus ,  sine  uUa  dubitatione  quid  in  hac  conslructione  licuerit,  quid  non, 
recte  discerneraus.  Etenira  tantura  abest,  ut  in  hac  structura  neglectis  rainutioribus 
et  subtilioribus  distinctionibus  scriptores  quidvis  concessura  sibi  putaverint  atque 
cura  parlicipiis  illis  pro  substantivis  verbalibus  positis  quaelibet  praedicata  con- 
iunxerint,  ut  rairandum  potius  sit  quo  acuraine  et  quam  eleganti  pulchri  sensu,  quae 
apta  viderentur,  receperint  et  coluerint,  quae  turpia  et  inficeta,  reiecerint.  Atque 


Livium  potissimum  aliquot  exempla,  quae  infra  copiosius  tractabimus,  in  quibus  in  praedicato 
actiones  vel  ex  ipsa  rerum  natiira  vel  ex  hominum  commercio  petitae  significantur.  Talia  sunt 
Liv.  21,11,13  oppressi  celeritate  Hannibalis  omiserunt  mota  arma,  et  structura  passiva  6,6,2 
de  Latino  Hernicoque  hello  mentio  facta  in  senatu  maioris  helli  cura  suhlata  est ;  deinde 
5,21,1  pestilentiam  inopia  frugum  et  voUjatam  utriusque  mali  famam  anno  insequente 
multiplex  hellum  excepit.  Verum  haec  tamen  si  accurate  inspicias  dissimilia  sunfc  Ipcutioni 
provincias  decretas  rescindere;  nam  provincias  non  potest  per  se  solum  pro  obiecto 
esse  verbo  rescindere;  in  illis  vero  exemplis  obiectum  ita  refertur  ad  verbum,  ut  etiamsi  absit 
participium,  sententia  tamen  fere  plena  nullaque  ex  parte  manca  videatur.  Idem  cadit  in  locum 
28,27,6  neque  enim  ea  sunt  comfnissa,  quae  volgata  in  omnem  exercitum  sine  piaculis 
ingentihus  expiari  possint.  Aliis  locis  verborum  unde  pendet  accusativus  significatio  eiusmodi 
est,  ut  quamquam  non  sint  quae  proprie  vocantur  verba  dicondi  sentieudive,  a  quibus  pendet 
structura  accusativi  cum  infinitivo  coniuncti,  tamen  proxime  accedant  ad  horum  verborum  vim 
et  naturam;  velut  haec  Liv.  35,48,12  exprohans  non  victoriam  modo . . .  partam,  sed  etiam 
salutem^  ipsumqueet  exercitum  sua  opera  servaios;  16,24,2  uhi  cum  Syracusas  Capuamque 

omnino  tenendum  est,  id  quod  a  nostri  teraporis  philologis  nondum  eo,  quo  dignum 
esl,  studio  curatum  mihi  videtur,  in  arte  critica  recte  administranda  maximi  raomenti 
esse  quaestionem  de  grammaticarum  structurarum  historia  et  usu  secundum  tempora 
mutato. 

Saepissime  enim  in  locis  suspectis  ubi  longis  ambagibus  ex  incertarum  opi- 
nionum  verisimilitudine  verbosae  interpretum  vel  editorum  controversiae  exercentur, 
facillime  res  expediri  posset,  si  de  eius  structurae,  de  qua  dubitatur,  finibus,  vicissi- 
tudinibus,  usu,  si  de  scriptorum  in  hoc  genere  consuetudine  et  arte  accuratius 
constaret.  In  hac  re  grammatici  quoque  libri  plerumque  peccant,  nam  in  his  de 
structurarum  usu  ita  fere  ad  artificiosam  quandam  secundum  genera  et  species 
divisionem  omnia  disponi  solent,  quasi  eadem  semper  et  absoluta  earum  forma 
omnibusque  fere  aetatibus  communis  fuerit,  cum  illa  quaerendi  ratio  longe  fruc- 
tuosior  et  utilior  sit,  qua  structurarum  progressus  et  incrementa,  fata  et  vicissi- 
tudines  ita  cognoscuntur,  ut  a  quibus  initiis  profecta  unaquaeque  ad  quem  ambitum 
quodque  vitae  suae  fastigium  perveneritr  intueamur.  Itaque  magis  magisque  arti 
grammaticae  nova  quaedam  pulcherrima  el  utilissima  disciplina  accedere  debet, 
quam  structurarum  historiam  vocare  licebit,  cui  hoc  maxime  propositum   sit,  ut 

captam  in  fidem  . . .  rerum  secundarum  osieniasset ;  23,23,2  neque  probare  se  . . .  censoriam 
vim  uni  permissam, . . .  neque  in  sex  menses  daium  imperium;  conf.  31,41,7.  Deinde  3,17,3 
at  vos  veremini  deos  vesiros  ab  hostibus  captos ;  8,29,3  ut  pariter  eam  (rem')  susceptam 
neglectamque  timereni.  Structurae  passivae  exempla  sunt  7,13,4  sicubi  loco  cessum,  si  ierga 
data  liosti,  si  sig?ia  foede  amissa  obici  nobis  possent ;  8,13,1  quo  insignitius  omissa  res 
^emilio  consuli  exprobraretur.  Duo  sunt  omnino  loci,  quos  speciose  in  suam  sententiam 
Naegelsbachius  aflferre  poterat,  qui  fugisse  videntur  viri  praestantissimi  diligentiam.  Alter 
hic  est  Liv.  38,39,13  Rhodiis  adfirmata  quae  dafa  priore  decreto  erant,  Lycia  ei  Caria 
datae  usque  ad  Maeandrum  amnem :  sed  hoc  loco  non  virgula  post  erant  ponenda  est,  quae 
est  Weissenbornii  et  Hertzii  opinio,  sed  gravius  interpungendum  cum  Madvigio,  qui 
haec  verba :  Jjycia  et  q.  s.  pro  novo  et  separato  sententiae  membro  habet.  Alter  locus  gra- 
viorem  haud  dubie  corruptelam  contraxit  Liv.  5,11,2.  Verba  nunc  adscribam  ex  M.  Hauptii 
coniectura ,  cui  assentitur  Hertzius:  is ,  quod  petissent  patres  quondam  primo  incepto 
repulsi,  tamen  (tribunos  militum)  expugnasse  vociferans,  legem  Treboniam  sublatam  et  coop- 
tatos  tribunos  plebis . . . ,  id  fraude  patriciorum,  scelere  ac  proditione  collegarum  factum 
argaere.  Codices  Mediceus  et  Parisinus  exhibent :  paires  quidam  . . .  iamen  iribunos  militum 
expugnassent ,  unde  Alschefkius  hanc  verborum  formam  instauravit :  is  quod  petisseni 
patres  quamquam  primo  incepto  repulsi,  tamen  iribunaium  pl.  expuqnasse  eos  vociferans. 
Verum  ed  hoc  loco  infra  copiose  agendum  nobis  erit. 

singularum  structurarum  tanquam  vitae  aetates  et  decursum  a  prima  iuventute  ad 
ultimam  senectutem  adumbret.  Atque  tum  demum  plenam  et  vere  dignam  totius 
linguae  imaginem  proponere  licebit,  si  non  coUectam  quandam  ex  omnium  aetatum 
speciminibus  et  symbolis  farraginem  coraponamus,  sed  disiunctis  quae  temporibus 
diversa  sunt  et  suam  cuique  aetali  indolem  tribuendo  ipsius  naturae  admirabilem 
progressum  et  ordinem  imitari  studeamus. 

Ex  hoc  igitur  tanto  tamque  uberi  campo  nunc  minimi  sane  ambitus  particulam, 
sed  hanc  ipsam  fructuosissimam  nobis  secernere  in  animo  est :  nam  primam  quasi 
aetatem  illius  structurare,  cui  'participii  perf.  passivi  pro  substantivo  verbali  positi' 
nomen  grammatici  imposuere,  paullo  accuratius  tractabimus,  eo  maxime  consilio, 
ut  totius  huius  idiomatis  natura  et  indole  subtiliter  perspecta  certam  inde  normam 
ad  loci  illius  ex  oratione  de  domo  fidem  diiudicandam  nobis  paremus.  Atque  est 
sane  haec  structura  si  qua  alia  digna,  quae  accuratius  cognoscatur ;  primum  propter 
notabilem  usus  varietatem.  Quum  enim  primaria  sua  vi  certam  quandam  et  sim- 
plicem  cogitandi  formam,  qua  attributum  cum  substantivo  coniungitur,  exprimat,  ut 
solet  in  eadem  re  mentis  impetus  modo  huc  modo  illuc  moveri,  paullatim  ipso  usu 
in  varia  genera  et  modos  discessit,  quorum  unicuique  sui  fines  suaque  indoles  esl, 
a  reliquis  longe  discreta.  Deinde  permagna  est  scriptorum  in  hoc  idiomate  ponendo 
pro  cuiusque  vel  ingenio  vel  scribendi  proposito  diversitas,  nam  sunt  qui  eo  mirum 
quantum  delectentur,  sunt  qui  fere  prorsus  ab  eo  abstineant.  Et  confert  illud  sane 
plurimum  ad  certum  aliquem  colorem  orationi  imponendum  :  nam  cum  in  universum 
poeticum  semper  ornatum  adferat,  modo  ita  ponitur,  ut  vivam  ipsarum  rerum  ima- 
ginem  exprimat,  velut  cum  attributum,  ex  abundanti  positum,  ipsum  nihil  novi 
adfert,  sed  rem  illustrat  et  depingit :  Liv.  6,8,7  fusus  imber  proelium  diremil;  2,62,1 
prohihuit  foeda  tempestas  cum  grandine  caelo  deiecta;  modo  rebus  anima  carentibus 
personam  induit  Liv.  7,3,2  cum  circus  Tiberi  superfuso  irrigatus  ludos  impedisset; 
6,34,5  eaque  ipsa  adfinitas  haud  sprela  gratiam  Fahio  apud  volgus  quaesieral ;  modo 
miram  vim  et  brevitatem  orationi  adfert,  cum  nomen  abstractum  quod  vocant  ad 
res  e  vita  ipsa  petitas  refertur,  velut  Liv.  45,42,9  obsides  datos  crimen,  non  cri- 
minis  defensionem  esse ;  36,24,12  ob  eam  ferociam  maius  victoribus  gaudium  traditus 
(^Damocritus)  fuit.  Itaque  haec  structura  modo  vim  modo  suavitatem  orationi 
afferens  conspicuum  haud  dubie  locum  in  oratoria  supellectili  oblinet,  ut  si  quis 
in  ea  administranda  artem  adhibeat,  modo  hoc  modo  illud  pigmentum  verbis  ad- 

ponere  possit.  Ac  Cicero  quidem,  si  amplitudinem  scriptorum  respicias  parcissime 
ea  usus  est,  nec  studiosior  in  ea  fuit  vel  Sallustius  vel  Caesar.  Hos  vero  sequitur 
agmen  scriptorum,  qui  quantum  decoris  et  utilitatis  in  hoc  idiomate  esset  optime 
perspexerunt,  ita  ut  certatim  fere  in  eo  ponendo  laudem  sibi  quaerant.  Ex  omnibus 
vero  scriptoribus  latinis  nullus  est  tantus  eius  structurae  amator  quam  T.  Livius, 
qui  eam  a  superioribus  nondum  satis  excultam  ita  amplificavit,  perpolivit,  variavit, 
ut  unicus  eius  patronus  vocari  possit.  Neque  unquam  ex  hac  repetitione  fastidium 
oritur  :  nam  cum  semper  miro  ingenii  acumine  ad  nova  rerum  genera  eam  accom- 
modet  novamque  ei  specieni  induat,  non  sine  admiratione  ex  una  radice  tot  flores 
procreari  videmus.  Qua  in  re  non  possum  quin  Kiihnastii,  viri  doctissimi  et 
de  Livio  meritissimi,  iudicium  mirer,  qui  in  programmate  bonae  frugis  plenissimo, 
quod  de  Livio  a  discipulis  in  gymnasiis  legendo  conscripsit,  parte  tertia  (Marien- 
werder  1868)  p.  41,  ubi  de  huius  structurae  usu  Liviano  agit,  apud  Livium  dicil 
nihii  fere  in  hoc  genere  praeter  frequentiam  exemplorum  notabile  esse.  At  Livius 
non  numero  tantum  exemplorum  excellit,  sed  summa  cum  gratia  tum  varietate  in 
hac  figura  dicendi  utitur,  ila  ut  vix  ullum  apud  posteriores  scriptores  eius  structurae 
genus  inveniatur,  cuius  non  Livius  iam  initia  instituerit.  Gum  igitur  omnis  de  hoc 
idioraate  quaestio  a  Livio  potissimum  proficisci  debeat,  ita  nunc  eo  tanquam  signi- 
fero  utemur,  ut  totam  illam  ubertatem,  copiam,  subtilitatem,  ad  quam  hanc  structuram 
quasi  educavit,  exemplis  allatis  et  secundum  genera  dispositis  illustremus.  Hoc  si 
factum  erit,  eadem  fere  opera  et  sine  ullo  negotio  alterum  illum  fructum  conse- 
quemur,  ut  certa  nobis  et  aperta  de  loco  illo  in  oratione  de  domo  iudicandi  norma 
parata  sit. 

Nara  si  in  tanta  sirailium  locutionum  copia  aliquid  inventum  fuerit,  quod  dic- 
tioni  provincias  decretas  rescindere  praesidio  esse  possit,  nihil  repugnabimus  ne 
patroni  et  defensores  orationis  hunc  quoque  locum  Ciceroni  vindicent.  Sin  autem 
—  quem  exitum  Imius  quaestionis  futurum  esse  iam  nunc  auguramur  —  nihil  quod 
vei  significatione  vel  forma  simile  sit  afierri  poterit,  tum  profecto  quod  structurae 
genus  ne  Livius  quidem  sibi  concessum  putavit,  id  tanto  minus  Ciceroni  concessum 
fuisse  statuemus  atque  totura  illura  locum  talem  ut  nunc  legitur  a  Cicerone  scribi 
potuisse  sine  ulla  haesitatione  negabimus. 

Exempla  e  Ciceronis  scriptis  petita  conposuit  Teipelius  in  Ephemeridibus  Berolinen- 
sibus  in  Gymnasiorum  utilitatem  conscriptis  anno  1858  p.  548. 


Caput.  II.    Exponitur  quae  sit  structurae,  de  qua  agitur,  vis  ac 
potestas,  quaeque  eius  varia  sint  genera  et  modi. 

Structurae  de  qua  agitur  origo  repetenda  est  ex  innato  quodam  ling^uae  latinae 
studio,  quo  orationem  talem  semper  effing-ere  conatur,  ut  notiones  sola  cogitatione 
perceptae  repudientur,  res  ex  ipsa  vita  petitae  principem  locum  obtineant.  Huius 
studii  luculentum  specimen  hoc  quoque  idioma  est ;  eius  enim  in  universum  vis 
et  consilium  hoc  est,  ut  in  praedicando  pro  rei  alicuius  qualitate  res  ipsa,  cui  qua- 
litas  inhaeret,  substituatur,  eaque  ratione  quod  proprie  de  sola  qualitate  valet,  ad 
rem  ipsam  referatur.  Est  autem  haud  dubie  maior  in  oratione  vijaror  si  actio  aliqua 
vel  effectus  de  ipsa  re  praedicetur  ,  quam  si  de  eius  rei  qualitate.  Itaque  cum 
Livius  dicit  27,  44,  5  duo  consules  interfecti  terrehant,  ubi  ipsi  consules  ut  terroris 
auctores  describuntur,  fortius  et  vigorosius  est,  quam  si  dixisset  caedes  consulum, 
quo  dicendi  genere  aliis  locis  utitur,  ut  36,  6,  1  causas .  .  .  eas  quas  ante  dixi 
hahentem,  Brachyllae  necem  et  hellum  a  Quinctio  .  .  .  illatum.  Simile  discrimen  est 
inter  hos  locos  Liv.  33,  45,  4  rem,  quae  maturata  dilatave  non  ita  magni  momenti . . . 
esset,  ubi  dilatio  rei  dici  poterat,  ut  fecit  31,  6,  6  quanto  damno  . . .  dilatio  ea  belli 
futura  esset.  Item  28,  9,11  consociatus  triumphus  .  . .  ei .  .  .  gloriam  auxit  conferen- 
dum  cum  40,  5,  10  erexeratque  consociatio  gentis  eius  animum  regis ,  ubi  perbene 
et  more  suo  dicere  poterat  gens  ea  consociata  erexerat. 

lam  vero  qui  paullo  studiosius  in  huius  structurae  vim  et  naturam  se  insinua- 
verit,  eum  haudquaquam  fugere  potest,  quantae  rursus  varietatis  in  se  semina  et 
eleraenta  contineat.  Nam  cum  in  praedicando  pro  qualitate,  quae  rei  alicui  inhaeret, 
ipsa  res  substituitur ,  hoc  nequaquam  hanc  vim  habet ,  quasi  subiectum  illud,  si 
per  se  solum  omissa  qualitate  spectetur,  semper  et  necessario  a  praedicato  alienum 
et  seiunctum  esse  debeat  nuUoque  pacto  eius  capax  sit :  immo  non  solum  fieri 
potest,  ut  subiecto  iam  suapte  natura  aliqua  cum  praedicato  conimunio  sit,  sed  haec 
eius  structurae  forma  priraa  et  vetustissima  fuisse  videtur.  Nam  minima  sane  in 
hoc  genere  audacia  est,  si  subiectum  iam  per  se  solum  praedicatum  recipere  possit. 
Velut  in  his  apud  Livium  exemplis  solo  subiecto  fere  defungi  scriptori  licebat : 

27,29,4  hae  litterae  recitatae  magnum  luctum  .  .  .  fecermt ;  27,5,14  haec  reci- 
tata  u  consule  ita  movere  senatum;  6,42,4  fama  repens  belli  Gallici  allata  perpulit 
civilatem  ;  1,55,6  qnae  visa  species  arcem  eam  .  .  .  fore  portendebat 30,3,10  haec 
relata  Scipioni  spem  fecerant  castra  hosiium  . . .  incendendi;  sed  haud  dubie  eius  rationis, 
quae  inter  subiectum  et  praedicatuni  intercedit,  vis  augetur  quoni  qualitate  adiecta 
modus  indicatur,  quo  ex  subiecto  praedicatum  originem  capit. 

Ab  hoc  lenissimo  simplicissimoque  dicendi  genere  plurimum  tum  audacia 
tum  poelico  colore  distat  ea  huius  structurae  forma,  in  qua  subiecto  per  se  ipsi 
nuUa  prorsus  cum  praedicato  communio  est :  tum  igitur  qualitas  illa ,  de  qua 
dictum  est  praedicatum ,  ila  cum  subiecto  coalescit ,  ut  unam  plane  notionem 
efficiant  idque  quod  in  altero  utro  valeat,  in  utrumque  cadere  necesse  sit.  Huius 
generis  luculentissimum  exemplum  hoc  est,  cum  subiectum,  quia  notione  et  significatu 
prorsus  contrarium  est  praedicato,  qualitatem  adsciscit  negativa  vi  praeditam,  ut  ad 
praedicatum  accommodari  possit ;  qualia  sunt  apud  Livium  28,11,6  terruit  animos 
hominum  ignis  in  aede  Vestae  extinctus;  44,11,8  parietes  fornicum  perfossi  urbem  pate- 
fecerunl ;  32,23,9  hos  desperata  salus  ad  rabiem  magis  quam  audaciam  accendebat ; 
27,8,14  nihil  eae  duclae  ex  insula  legiones  minuerunt .  . .  eius  provinciae  praesidium. 
Non  minorem  audaciam  illud  dicendi  genus  habet,  in  quo  tantopere  subiectum  et 
praedicatum  differunt,  ut  ne  ad  eandem  quidem  notionum  classem  pertineant,  cum 
praedicatum  notio,  quam  dicunt,  abstracta  sit,  subiectum  hominis  vel  unius  vel  com- 
plurium  significationem  exhibeat.  Eius  generis  sunt  haec  apud  Livium :  2,20,2 
cuius  familiae  decus  eiecti  reges  erant ,  eiusdem  interfecti  forent;  27,9,1  transportati 
milites  in  Siciliam  . .  .  prope  magni  motus  caussa  fuere ;  23,9,8  maximum  vinculum 
erant  trecenti  equites,  nobilissimus  quisque  Campanorum,  in  praesidia  Sicularum  urbium 
delecti .  .  .  acmissi;  conf.  quae  supra  p.  10  attulimus  45,42,9  et  36,24,12.  Huius 
igitur  audaciae  signifer  et  dux  posterioribus  scriptoribus  Livius  fuit,  nam  a  Ciceronis 
Sallustii  Caesaris  usu  haec  prorsus  aliena  esse  recte  animadvertit  Teipelius  in 
Ephemeridibus  Berolinensibus  in  Gymnasiorum  utilitatem  conscriptis  anno  1858 
p.  548.  Elegantissime  hac  figura  dicendi  Tacitus  utitur  Ann,  1,8  cum  occisus  dic- 
tator  Caesar  aliis  pessimum,  uliis  pulcherrimum  facinus  videretur. 

Itaque  cum  his  duobus  quasi  terminis  omnis  huius  structurae  vita  et  progressus 
contineatur ,  altero  ,  in  quo  subiectum  iam  per  se  solum  sufficit  ad  recipiendum 
praedicatum,  altero  in  quo  subiecto  si  per  se  spectetur  nuUa  cum  praedicato  com- 

monio  est,  facile  apparet  infinitam  quandam  inter  utrumque  usus  varietatem  interiec- 
tam  esse,  in  qua  vel  plus  vel  minus  audaciae  sit  pro  ea,  quae  subiecto  cum  prae- 
^icato  intercedit,  affiiiitate  et  communione.  Atque  in  his  exemplis  maxume  elucet 
totius  structurae  consilium  et  finis  :  nam  summo  semper  studio  lingua  enititur,  ut 
pro  qualitate  rem  e  vita  petitam  substituat.  Nascitur  ex  hac  re  hoc  commodum, 
quod  si  in  actione  ,  quae  praedicato  exprimitur ,  voluntalis  vel  studii  significatio 
insit,  res  illa,  etiamsi  anima  careat,  tamen  facile  personae  speciem  assumit,  quo 
artificio  haud  dubie  alacritas  orationi  et  gratus  quidam  vigor  adicitur,  velut  Liv. 
23,19,4  Marcellum  .  .  .  Voltiirmis  amnis  inflalus  aquis  et  preces  Nolanonim  atqiie 
Acerrunorum  tenebant ;  5,29,4  nocte  proditione  oppidum  captum  liberam  .  . .  fugam 
dederat ;  34,24,3  mare  interiectum  non  tuetur  nos ;  37,54,13  ^erra  mutata  mutavit .  .  . 
mores ;  33,8,1  laelior  res  quam  pro  successu  nuntiata  .  .  .  (regem)  perpulit,  «f  .  >^ 
Itaque  rectissime  Kiihnastius  in  programmate  s.  1.  p.  41  dicit  primarium  huius 
structurae  fontem  personificationis  studiiim  fuisse,  quo  sane  mirum  quantum  Livius 
delectatur.  Inest  igitur  in  hac  dicendi  ratione  magnum  ad  orationem  ornandam 
adiumentuni  :  altaraen  longe  plurimum  laudis  et  elegantiae  in  hac  structura  tum 
demuni  Ungua  latina  sibi  adepta  videtur,  si  in  qualitatis  locum  non  res  solum  per- 
sonae  specie  induta,  sed  vere  hominis  persona  substitui  possit.  Nam  hac  orationis 
forma  inducta  actio  in  praedicato  posita  eum  in  modum  corroboratur  et  extoUitur, 
ut  ad  simplicera  actus  vel  motus  significationem  consilii  et  voluntatis  notio  accedat. 
His  locutionibus  cuivis  apparet  quantum  roboris  et  ponderis  insit.  Sic  apud  Sallu- 
stium  Cat.  48,9  ne  eum  Lentulus  et  Cethegus  aliique  ex  ceniuratione  deprehensi  ter- 
rerent.  Cicero  in  Pis.  35,85  dubitabat  nemo ,  quin  violati  hospites ,  legati  necati^ 
pacati  alque  socii  nefario  bello  lacessiti  .  .  .  tantam  efficerent  vastitatem.  Livius 
6,2,9  tantum  Camillus  auditus  imperator  terroris  intulerat .  .  .;  45,39,7  quos  Syphax 
rex  captus  .  . .  concursus  fecerit ,  plerique  meminimus ;  34,5,13  credibile  indicium 
Thraso  nominatus  fecit.  Audaciora,  quia  notio  auctoris  in  actione  praedicati  raagis 
premilur,  habet  Tacitus  Ann.  1,  42  neve  occisus  Augusti  pronepos,  interfecta  Tiberii 
nurus  nocentiores  vos  faciat ;  1,16  mutalus  princeps  licenliam  turburum  et , .  .  spem 
praemiorum  ostendebat ;  3,50  (Lutorius,)  qui  neque  servatus  in  periculum  rei  pubUcae, 
neque  interfectus  in  exemplum  ibit. 

Cum  igitur  tol  variae  rationes  suam  quodammodo  speciem  huic  structurae 
immiscere  possint,  eximia  sane  oritur  forraarum  eius  multitudo  et  varietas  prout 


aut  arctior  aut  laxior  subiecti  cum  praedicato  communio  est  vel  prout  per- 
sonae  vis  et  notio  aut  in  subiecto  magis  aut  in  praedicato  elucet  aut  deest  omnino. 
Itaque  primo  sane  adspectu  opus  difficile  videatur  si  in  tanta  varietate,  cuius  tam 
subtiles  fines,  tam  incerti  transitus  sint,  certa  quaedam  genera  constituere  univer- 
samque  illam  materiam  per  suas  classes  disponere  velis :  sed  accuratius  rem  intuenti 
aliqua  tamen  via  dividendi  et  ordinandi  ex  praedicatorumpotissimum  dis- 
crimine  aperitur.  Sunt  enim  quaedam  praedicatorum  genera,  ad  quae  quasi  naturali 
quodara  impulsu  haec  slructura  impellitur,  cum  in  aliis  minus  frequens  sit.  Atque  in 
illis  quidem  primum  locum  obtinent  eae  locutiones,  quibus  animi  afFectus  et  pertur- 
bationes  exprimuntur;  cuius  rei  haec  caussa  est  quod  animi  concitationes  illae 
vehementiores  et  magis  ad  vitam  expressae  videntur,  si  a  re  suo  quodam  naturali 
vigore  et  robore  praedita  repetantur,  quam  si  a  qualitate,  quae  per  se  ipsa  nus- 
quam  existit,  sed  alii  semper  rei  inhaeret.  Sunt  igitur  talia  admodum  in  deliciis 
scriptoribus,  ut  apud  Livium  37,24,3  maxime  exferruit  hepteris  regia  a  multo  minore 
Rhodia  nave  uno  ictu  demersa;  26,38,1  Capiia  pertinacius  oppugnata,  quam  defensa... 
multorum  populorum  animos  averlerat;  31,14,5  animos  faciehat .  .  .  foedus  ictum  ciim 
Antiocho  divisaeque  iam  cum  eo  Aegypti  opes ;  61,62,11  haec  procurata  votaque 
magna  ex  parle  levaverant  religione  animos. 

Deinde  magnus  quoque  eorum  praedicatorum  numerus  est,  quibus  notio  effi- 
ciendi,  procreandi,  caussae  omnino  inest,  velut  Liv.  3,25,4  hoc  intervalli  dalum  res 
tranquillas  in  urhe  fecit;  6,4,5  dies  deinde  praestituta  capilalisque  poena  .  .  .  singulos 
oboedientes  fecit;  9,43,12  clamor  in  stativa  perlatus,  deiii  conspectus  procul  pulvis 
tumultum  . .  .  in  castris  fecit;  6,27,9  merces  seditionis  proposita  confestim  seditionem 
excitavit.  Huc  accedunt  eae  locutiones,  quae  demonstrandi  deciarandique  vim 
habent,  ut  21,52,1  quidquid  Romanarum  virium  erat  Hannihali  oppositum  .  .  satis 
declarahat .  .  . ;  28,41,14  pater  patrnusque  intra  triginta  dies  caesi  documento  sint; 
28,39,17  et  dirutum  et  restitutum  Sagimtum  fidei .  . .  servatae  documentum  omnibus 
gentibus  fore.  Sequitur  deinde  magna  et  multiplex  eorum  praedicatorum  turba, 
quae  motum  aliquem  et  mutationem  vel  in  hominum  vita  vel  in  rerum  natura 
exprimunt.  Atque  hoc  quidem  genus  quam  late  pateat  quantamque  locutionum  varie- 
tatem  contineat  facile  apparet,  cum  scriptores,  qui  paullo  audaciores  in  dicendo 
sint,  ipsarum  fere  rerum  varielatem  in  hoc  dicendi  genere  imitati  sint  et  modo 
hinc  modo  illinc  quae  commoda  sibi  viderentur  delibaverint ;   velut  Liv.  24,4,1 

omnia  mutaverat  murs  Hieronis  regnumque  ad  Hieronymum  . . .  translatum;  24,21,3 
liheriatis  nomen  crebro  usurpatum,  spes  facta  .  .  .  largitionis  et  relata  tyranni  foeda 
scelera .  . .  adeo  mutavere  animos ;  27,43,3  metus  tormentorum  admotus  fateri  vera 
coegit;  37,54,12  quarum  (terrarum)  una  quaelihet  regi  adiecta  multiplicare  regntim 
potest,  omnes  vero  datae  maximis  eum  regibus  aequare ;  28,24,1  Scipio  gravi  morho 
implicitus  .  .  .  provinciam  omnem  et  maxime  longinqua  eius  turhavit. 

Disseruimus  hucusque  de  ea  huius  idiomatis  forma  ,  in  qua  participium  perf. 
passivi  cum  substantivo  coniunctum  in  nominativo  casu  positum  subiecti  in  enun- 
liatione  locum  sibi  vindicat.  Atque  obtinet  sane  in  usu  scriptorum  haec  huius  structurae 
species  tantopere  inter  sui  similes  principatura,  ut  suo  splendore  suaque  frequentia 
illarum  memoriam  quodammodo  obscuraverit.  Sed  habent  tamen  hae  quoque  suas 
quasdam  subtilitates  suamque  dignitatem,  ita  ut  qui  plenam  et  integram  eius  struc- 
turae  imaginem  adumbrare  velit,  ne  haec  quidem  genera  neglegere  possit. 

Primum  igitur  consideranda  est  ea  species,  in  qua  participium  cum  suhstan- 
tivo  coniunctum  in  casu  aliquo  obliquo,  et  eo  quidem,  qui  a  verbo  pendeat,  positum  est. 
Est  autem  lingua  latina  ea  facilitate,  ut  omnes  casus  obliqui  ad  hanc  structuram 
accommodentur.  In  his  principem  rursus  locum  favore  et  studio  scriptorum  haud 
dubie  obtinet  Accusativus,  nec  mirum  est  in  ea  structura,  quae  subiecti  loco 
posita  tam  accepta  scriptoribus  tantaque  arte  ab  iis  culta  fuerit,  etiam  usum  pro 
obiecto  linguae  placuisse.  Itaque  inde  quoque  uberem  variarum  locutionum  copiam 
procreari  videmus  ;  exempla  sint  Liv.  4,26,10  prodilum  simmi  imperii  ius  datumque 
suh  iugum .  .  consulatum  memorantes,  quam  structuram  pro  accusativo  quem  vocant 
cnm  infinitivo  non  habendam  esse  hic  locus  ostendit :  Liv.  9,69,10  regis  memorata 
caedis  et  imecta  corpore  patris  nefando  vehiculo  filia;  deinde  33,4,1  acceptae  .  .  . 
cladi  ter  pulsos  Romanos  opponebat;  7,30,15  adde  huc  populalionem  ugrorum, 
praedas  hominum  atqiie  pecudum  actas., .  .  .  omnia  ferro  ignique  vastata;  2,36,6  cum 
ivsa  atque  audita  et  ohversatum  totiens  somno  Jovem . . .  exposuisset.  Verum  in 
in  accusativo  longe  arctiores,  quam  in  nominativo  fines  lingua  latina  sibi  constituit ; 
nam  cum  in  nomiiiativo  ea  sit  huius  structurae  libertas,  ut  etiamsi  nulla  substan- 
tivo  cum  praedicato  communio  intercedat,  tamen  huic  structurae  locus  sit,  in  Accu- 
sativo  tum  solum  admittitur,  si  suhstantivum  quod  pro  obiecto  est  iam  per 
se  aliquani  cum  verbo  praedicativo  communionem  habeat.  Mireturhoc  aliquis; 

sed  accidit  hoc  saepius  iu  liug^uarum  historia,  ut  cum  duas  structuras  pari  iure  for- 
mare  et  effingere  per  leges  linguae  generales  liceat,  alteram  tamen  iila  repudiet 
et  reicial,  alteram  probet  et  excolat ,  nuUa  certa  vel  aperta  caussa  permota,  sed 
arbitrii  cuiusdam  inexplicabilis  et  forluiti  impulsu  ducta.  Erit  autem  infra  nobis 
uberius  copiosiusque  de  tota  hac  re  exponendum  ^}- 

Genetivus  a  verbo  praedicativo  pendens  exiguum  tantummodo  usum  in  hac 
structura  habet,  cuius  rei  caussa  facilis  est  ad  intelligendum  ;  non  multa  enim  sunl 


5)  Fert  ita  institutae  a  nobis  t|uaestionis  ratio,  ut  eius  legis,  quam  supra  proposuimus 
quamque  certissimam  esse  accurala  quaeslione  cognovimus ,  plenam  indubitatamque  demon- 
stralionem,  quae  omnium  exemplorum  enuineratione  conlinelur,  infra  demum  exhibere  possimus. 
At  sunt  etiam  praeter  eos  locos,  quos  supra  in  Annot.  4  protulimus  duo  loci,  quorum  ea  est 
natura,  ut  primo  adspeclu  legem  noslram  infirmare  videantui,  si  accuralius  inspicias  vim  eius 
ac  potestatem  confirment.  Oui  ne  nimis  diu  eorum  lectorum .  qui  minus  fortasse  in  liis  rebus 
habitant,  animos  sollicitos  habeant  vel,  donec  eo  perventum  fuerit,  graviores  dubitationes  pariant, 
iam  nunc  verbo  commemorandi  explicandique  sunt.  Alter  locus  est  apud  Ciceronem  Tusc.  1,12,27 
e  caerimuinis  se-pulcrorum  . . .  quas  maxumis  ingeniis  praediti  nec  tanta  cura  coluissent,  nec 
violatas  tam  hiexpiahili  religione  sanxissent ,  nisi  kaereret  in  eorum  mentibus . . .  In  hac 
locutione  caerimonias  violatas  inexpiahili  religione  sancire  cum  sancire  vocabulum  significa- 
tionem  habeat  puniendi  et  castigandi,  facile  apparct  hoc  certe  significatu  id  verbum  cum  sola 
caerimonias  notione  sine  participio  coniungi  non  posse ;  itaque  in  hoc  exemplo  refelli  videtur 
quod  supra  pro  certo  adfirmavimus,  accusativum  obiecti  in  hac  structura  non  admitli,  nisi  ubi 
substantivum  iam  per  se  solum  sine  participio ,  si  cum  verbo  praedicativo  copuletur ,  plenam 
quandam  sentenliam  efTiciat.  Sed  accuratius  inluentibus  res  aUa  videbitur  et  quod  exemplum 
primo  adspectu  contrarium  et  adversum  videbatur  mox  vim  gravissimi  pro  nostra  regula  testi- 
monii  accipit.  Nam  praeter  significationem  pumendi  verbum  sancire  alteram  habet,  magis  eliam 
sibi  propriam  et  nativam,  confirmandi  covstituendique,  qua  oplime  cum  voce  caerimonias  con- 
iungi  potest.  Jam  vero  hanc  significationem  certissimum  est,  etiamsi  in  illa  locutione  non  aperte 
expressa  sit,  tamen  et  tacitam  sentiri  et  viam  quodammodo  illi  structurae  muniisse.  Nam  nunquam 
profecto  hoc  genere  dicendi  Cicero  usus  esset,  nisi  duplex  illa  in  verbo  sancire  significatio 
inesset,  quarum  altera  certe  ad  notionem  caerimonias  optime  convenit.  Eadem  plane  res  est 
in  loco  Caesaris  de  bello  Gall.  1,4  damnatum  poena.  sequi  opertebat ,  ut  igni  cremaretur. 
In  hoc  exemplo  sequi  temporalem  significationem  habet,  hac  sentenlia  :  si  quis  damnatus  esset, 
poena  sequebatur,  ut . . .  Sed  idem  verbum  hoc  loco  motum  quoque  sequendi  significare 
potest ,  ita  ut  ad  hominis,  qui  pro  obieclo  est,  notionem  referalur  ,  conf  Liv.  7,29,2  Sam~ 
nitium  hellum  ancipiti  Marte  gestum.  Pyrrhus  hostis,  Pyrrhum  Poeni  secuti.  Ouamobrem 
non  ad  solum  attributum,  sed  etiam  ad  eam  rem  personamve,  cui  altributum  inhaeret, 
in  his  exemplis  verbum  praedicalivum  referlur. 

verba  ,  quae  cum  genetivo  coniunguntur  ;  velut  Liv.  10,31,14  adeo  ne  infeliciler 
quidem  defensae  libertalis  taedehat ;  23,10,10  ne  .  .  .  senatum  quoque  paeniteret  dediti 
principis ;  3,48,9  Icili  vox  tota  tribuniciae  potestatis  ereptae  erut ;  38,56,8  cum 
L.  Scipio  et  accusatus  et  damnatus  sit  pecimiae  captae  ab  rege.  Eadem  paucitas 
et  raritas  quani  in  genetivo  observavimus,  id  quod  iure  mireris,  etiam  in  Dativum 
cadit  cum  verbo  coniunctum  ;  nam  cum  per  se  ipse  is  casus  facillime  et  frequen- 
tissime  cum  verbis  consocietur,  in  hac  structura  parcissime  eo  scriptores  usi  sunt, 
ut  pauca  tantummodo  earum  locutionum  exempla  suppetant ,  velut  Liv.  6,29,2 
adeste  dii .  .  .  expetite  poenas  debitas  simul  vobis  violalis  nobisque  per  numen  vesfrum 
deceptis:  26,37,6  Capuae  amissae  Tarenlum  captum  aequabant;  cf.  28,4,2;  33,4,1. 

Sequitur  Ablativus  casus ,  qui  non  eam  solura  ob  caussam  accuratiore 
cognitione  dignus  est,  quod  in  eo  rursus  linguae  fecunditas  egregie  exceliit,  sed  etiam 
quod  haec  huius  structurae  forma,  quae  ablativum  sibi  vindical,  si  ex  temporum 
ordine  huius  idiomatis  incrementa  et  progressus  consideres,  velustissima  est.  Nam 
primae  et  quasi  iuvenili  huius  structurae  aetati,  quam  ex  Plauto  maxime  et  Terentio 
novimus,  cum  in  illis  scriptoribus  eius  formae,  quae  nominalivum  habet,  vixdum 
prima  initia  compareant,  ablalivi  usus  iam  fere  familiaris  est.  Etenim  quamquam  is 
tunc  casus  nondum  in  magnam  et  copiosam  variarum  locutionum  ubertatem  succre- 
verat,  sed  certis  paucisque  tantummodo  formulis  adstrictus  erat,  sunt  tamen  eae 
ipsae  haud  dubie  adpropinquantis  maturitatis  iam  praenuntiae.  Locutiones  opus  est 
et  usus  est  cum  ablativo  participii  perf.  pass.  coniunctae  in  vitae  quotidianae 
sermone  tum  frequentissimae  fuerunt ,  velut  Trucul.  2,6,42  Multo  ecastor  magis 
oppletis  trittci  opusl  granariis ;  Curcul.  322  ed.  Fleckeisen  nam  illis  (^reliquiis} 
comentis  sane  opus  est  meis  dentibus ;  Curcul.  302  ita  res  subitast :  celeritcr  mihi 
homine  conventost  opus.  Persa  584  ed.  Ritschl  si  tibi  vaenisse  est  opus,  Mihi  quoque 
emptast ;  Rudens  398  ed.  Fl.  iam  istoc  magis  iisus  fuctost,  Ut  eam  intro  consolerque 
eam.  Locutionis  opus  est  haec  structura  Livii  temporibus  fere  intermortua  videtur; 
paucissima  eius  sunt  exempla  :  Liv.  34,61,3  edit  nomina  eorum.,  quibus  conrentis 
opus  esset ;  7,5,3  opus  esse  sibi  domino  eius  conrento ;  conf.  etiam  44^,33,7  illum... 
centurioni  dicere,  quid  opus  facto  sil.  Formula  vero  imis  est  his  temporibus  iam 
prorsus  obsoleta  est.  Verum  in  eius  utriusque  locum  mox  laetissima  variarum  locu- 
tionum,  quae  ablativum  habent,  propago  succrescit :  Liv.  1,7,1  tempore  illi  praecepto, 
at  hi  nuniero  avium  regnum  trahebant ;  1,46,1   conciliata  prius  voluntate  plebis  agro 

caplo  ex  hostibm  viritim  diviso  ;  22,27.1  tuit)  .  .  .  non  Hannibale  magis  victo  ab  se, 
</uam  Q.  Fubio  gloriari ;  42,46,8  Thebani .  . .  nonnihil  el  damnalis  prinripibtis  et 
restitulis  extUibus  succensebant  Romanis ;  31^7,4  O^onJ  dubium  est,  quin  Philippum 
.  .  .  misso  ciim  classe  Laevino  .  . .  continuerimus. 

Consideravinius  in  superioribus  eas  huius  struclurae  fonnas,  iri  quibus  parti- 
cipiuni  cum  substantivo  coniunctum  aut  subiectum  enuntiatioiiis  est ,  aut  a  verbo 
praedicativo  pendet  sive  locum  obtinens  obiecli  sive  alius  cuiusdam,  quo  verbi  actio 
expletur,  notionis.  Atque  in  his  quidem  locutionibus  omnibus,  si  ab  horridioribus 
illis  veluslissiraae  aetatis  reliquiis  discedas ,  facile  unusquisque  concedet  miram 
suavitatis  et  eleg-antiae  delectationem  inesse  ,  in  quibusdam  eliam  florentem  quan- 
dani  pulchritudinem,  qua  felicissimo  artificio  scriptores  ad  orationem  ornandam  usi 
sunt.  Sed  sunt  praeter  haec  quaedam  adhuc  huius  idiomatis  genera,  quae  quam- 
quam  et  ipsa  haud  dubie  vim  et  nervos  orationi  conciliant ,  tamen  et  propius 
accedunt  ad  genus  dicendi  vulgare  et  magis  communes  diversorum  scriptorum  sunt 
et  aequabiliore  studio  ab  omnibus  frequentantur.  Eorura  generum  prius  illud  est, 
in  quo  genetivus  parlicipii  cum  substantivo  coniuncti  pendet  ab  nomine  substan- 
tivo;  velut  Liv.  21,46,10  servati  consulis  dectts  ;  28,41,3  penes  Lutatium  prioris 
Ptinici  perpetrafi  belli  titulus  fiiit;  28,41,8  palmam  belli  Punici  patrati  petis  ;  30,40,7 
finiti  tanti  belli  se  consule  gloriam  petens.  Sed  in  hoc  quoque  genere  maioris  cuius- 
dam  audaciae  dux  et  auctor  Livius  est,  ab  itiiiere  trito  et  vulgari  altius  ille  libenter 
evolans.  Talia  sunt :  21,2,6  ob  iram  interfecit  ab  eo  domini  obtruncati\  21,63,7 
conscientia  spretorum  (deoj-um)  .  .  .  fugisse  ;  27,8,5  catissatn  inaugurari  coacti  flaminis 
libens  reticuissem ;  30,16,2  post  famam  capti  Syphacis ;  37,31,5  cum  confessionem 
concessi  maris  ultimam  hosti  expressisset ;  40,7,6  speculatc^is  ab  se  pulsali  ullionem 
metuebanl ;  4:2. bb .,4  gauditim  periculosi  saltus  superati ;  44,30,11  legatorum  violatorum 
iniuria  accetisus. 

Alterum  genus  id  est,  in  quo  parlicipii  pro  substantivo  verbali  positi  slructura 
pendel  apraepositione,  ut  Liv.  6,1,1  ab  condita  urbe  ad  captam  eandem; 
5,25,7  ante  conceptum  votttrn  ;  23,41,4  stiper  udflictas  res  necem  qtioqtie  filii  attdivit; 
21,41,13  pro  his  inperlitis...oppugnatum  putriam  nostrum  reniunt.  Sed  in  hoc  quoque 
genere  vetustiorum  scriplorum  consuetudinem  et  verecundiam  quandam  Livius  per- 
rupit.  Nam  ,  uti  rectissime  iam  a  viris  doctis  observatum  est,  Cicero,  Caesar, 
Sallustius  hanc  sibi  in  hac  slruclura  legem  scripserunt.  ut  reliquis  praepositionibus, 

qoibus  omnino  locus  est  in  hac  constructione,  utantur,  ab  his  tribus  ob,  propter,  ab 
(significatione  causali}  constanlissime  abstineant.  Livius  primus  hoc  discrimen 
sustulit  et  hos  quoque  quasi  exules  eius  structurae  iure  ac  civitate  donavit,  velut: 
9,14,13  apud  infmsos  ob  interpellatam  dtilcedinem  irae ;  23,20,4  ob  separata  ab  se 
consilia  oppugnabant ;  22,36,6  libros  adire .  .  .  propter  territos  vulgo  homines  novis 
prodiyiis ;  25,15,7  propter  obsides  miper  interfectos ;  10,5,2  ira  ab  accepta  nuper 
clade  slimulabat ;  23,36,2  ab  re  bene  gesta  insotenler  laetum. 

Ullimo  denique  loco  illud  huius  idiomalis  genus  commemorandum  erit,  in  quo 
participium  perf.  passivi  per  se  solum  sine  substantivo  pro  substantivo  verbali 
positum  est ;  cuius  structurae  apud  Ciceronem  prima  tantum  initia ,  apud  Livium 
summam  iam  abundantiam  invenimus  ;  velut  Cicero  orat.  parlit.  S3^\i4  haec  proprie 
attingunt  eos  ipsos,  qui  arguuntur,  ut  telum,  ut  vesligium ...  ,  ut  deprehensum  aliquid, 
. .  .ut  haesiiatum,  ut  titubatum,  .  .  .ut  scriplum  aut  obsignatum  aut  depositum  quid- 
piam;  conf.  Naegelsbachium  de  Slilo  lat.  p.  97.  Deinde  Livius  1,53,1  ni  degene- 
ratum  in  aliis  huic  quoque  decori  offecisset:,  4,16,4  refellil  falsum  imaginis  titulum 
paucis  ante  annis  lege  cautum ;  7,22,  l  temptatum  domi  per  dictatorem ,  ul  ambo 
patricii  consules  crearentur,  rem  ad  inlerregnum  perduxit ;  34,24,6  cum  ordine  omnia 
edocuisset .  . . ,  auxiliares  instruclos  ad  caedem  praelorum  principuntqne  aliorum.^  bonaque 
eorum  praedue  futura  interfectoribus  pronimtiatum,  .  . .  coniuralionem  ante  oculos  posuit. 


(Continuabitur.) 


